text: स तु दीर्धकालनैरन्तर्यसत्कारासेवितो दृढभूमिः। [14] (सः तु दीर्ध-काल-नैरन्तर्य-सत्कार-आसेवितः दृढ-भूमिः।)
  दुःखदौर्मनस्याङ्गमेजयत्वश्वासप्रश्वासा विक्षेपसहभुवः। [31] (दुःख-दौर्मनस्य-अङ्गमेजयत्व-श्वास-प्रश्वासाः विक्षेप-सह-भुवः।)
  मैत्रीकरुणामुदितोपेक्षाणां सुखदुःखपुण्यापुण्यविषयाणां भावनातश्चित्तप्रसादनम्। [33] (मैत्री-करुणा-मुदित-उपेक्षाणा्म सुख-दुःख-पुण्य-अपुण्य-विषयाणाम् भावनातः चित्त-प्रसादनम् ।)
  क्षीणवृत्तेरभिजातस्येव मणेर्ग्रहीतृग्रहणग्राह्येषु तत्स्थतदञ्जनता समापत्तिः। [41] (क्षीण-वृत्तेः अभिजातस्य इव मणेः ग्रहीतृ-ग्रहण-ग्राह्येषु तत्-स्थ-तत्-अञ्जनता समापत्तिः।)
  अविद्या क्षेत्रमुत्तरेषां प्रसुप्ततनुविच्छिन्नोदाराणाम्। [4] (अविद्या क्षेत्रम् उत्तरेषां प्रसुप्त-तनु-विच्छिन्न-उदाराणाम्।)
  परिणामतापसंस्कारदुःखैर्गुणवृत्तिविरोधाच्च दुःखमेव सर्वं विवेकिनः। [15] (परिणाम-ताप-संस्कार-दुःखैः गुण-वृत्ति-विरोधात्च दुःखम् एव सर्वम् विवेकिनः।)
  प्रकाशक्रियास्थितिशीलं भूतेन्द्रियात्मकं भोगापवर्गार्थं दृश्यम्। [18] (प्रकाश-क्रिया-स्थिति-शीलम् भूत-इन्द्रिय-आत्मकम् भोग-अपवर्ग-अर्थम् दृश्यम्।)
  द्रष्टा दृशिमात्रश्शुद्धोऽपि प्रत्ययानुपश्यः। [20] (द्रष्टा दृशि-मात्रः शुद्धः अपि प्रत्यय-अनुपश्यः।)
  कृतार्थं प्रति नष्टमप्यनष्टं तदन्यसाधारणत्वात्। [22] (कृत-अर्थम् प्रति नष्टम् अपि अनष्टम् तत् अन्य-साधारणत्वात्।)
  जातिदेशकालसमयानवच्छिन्नाः सार्वभौमा महाव्रतम्। [31] (जाति-देश-काल-समय-अनवच्छिन्नाः सार्व-भौमाः महाव्रतम्।)
  वितर्का हिंसादयः कृतकारितानुमोदिता लोभक्रोधमोहपूर्वका मृधुमध्याधिमात्रा दुःखाज्ञानानन्तफला इति प्रतिपक्षभावनम्। [34] (वितर्काः हिंस-आदयः कृत-कारिता-अनुमोदिताः लोभ-क्रोध-मोह-पूर्वकाः मृधु-मध्य-अधिमात्राः दुःख-अज्ञान-अनन्त-फलाः इति प्रति-पक्ष-भावनम्।)
  सत्त्वशुद्धिसौमनस्यैकाग्र्येन्द्रियजयात्मदर्शनयोग्यत्वानि च। [41] (सत्त्व-शुद्धि-सौमनस्य-एकाग्र्य-इन्द्रिय-जय-आत्म-दर्शन-योग्यत्वानि च।)
  तस्मिन्सति श्वासप्रश्वासयोर्गतिविच्छेदः प्राणायामः। [49] (तस्मिन् सति श्वास-प्रश्वासयोः गति-विच्छेदः प्राणायामः।)
  तत्र पुनः शान्तोदितौ तुल्यप्रत्ययौ चित्तस्यैकाग्रतापरिणामः। [12] (तत्र पुनः शान्त-उदितौ तुल्य-प्रत्ययौ चित्तस्य एकाग्रता-परिणामः।)
  शब्दार्थप्रत्ययानामितरेतराध्यासात्सङ्करस्तत्प्रविभागसंयमात्सर्वभूतरुतज्ञानम्। [17] (शब्द-अर्थ-प्रत्ययानाम् इतर-इतर-अध्यासात् सङ्करः तत्-प्रविभाग-संयमात् सर्व-भूत-रुत-ज्ञानम्।)
  कायरूपसंयमात्तद्ग्राह्यशक्तिस्तम्भे चक्षुष्प्रकाशासंप्रयोगेऽन्तर्धानम्। [21] (काय-रूप-संयमात् तद्ग्राह्य-शक्तिः तम्भे चक्षुस्-प्रकाश-असंप्रयोगे अन्तर्धानम्।)
  सोपक्रमं निरुपक्रमञ्च कर्म तत्संयमात् परान्तज्ञानमरिष्टेभ्यो वा। [22] (स-उपक्रमं निर्-उपक्रमम् च कर्म तत् संयमात् अपर-अन्तज्ञानम् अरिष्टेभ्यो वा।)
  सत्त्वपुरुषयोरत्यन्तासङ्कीर्णयोः प्रत्ययाविशेषो भोगः परार्थात्स्वार्थसंयमात्पुरुषज्ञानम्। [35] (सत्त्व-पुरुषयोः अत्यन्ता-सङ्कीर्णयोः प्रत्यय-अविशेषो भोगः परार्थात्-समवार्थ-संयमात् पुरुष-ज्ञानम्।)
  उदानजयाज्जलपङ्ककण्टकादिष्वसङ्ग उत्क्रान्तिश्च। [39] (उदान-जयाजत् जल-पङ्क-कण्टक-आदिषु असङ्गः उत्क्रान्तिः च।)
  श्रोत्राकाशयोः सम्बन्धसंयमाद्दिव्यं श्रोत्रम्। [41] (श्रोत्र-आकाशयोः सम्बन्ध-संयमात् दिव्यम् श्रोत्रम्।)
  कायाकशयोस्सम्बन्धसंयमाल्लघुतूलसमापत्तेश्चाकाशगमनम्। [42] (काय-आकशयोः सम्बन्ध-संयमात् लघु-तूल-समापत्तेः च आकाश-गमनम्।)
  बहिरकल्पिता वृत्तिर्महाविदेहा ततः प्रकाशावरणक्षयः। [43] (बहिः अकल्पिता वृत्तिः महाविदेहा ततः प्रकाश-आवरण-क्षयः।)
  स्थान्युपनिमन्त्रणे सङ्गस्मयाकरणं पुनररिष्टप्रसङ्गात्। [51] (स्थानि-उपनिमन्त्रणे सङ्ग-स्मय-अकरणम् पुनः अरिष्ट-प्रसङ्गात्।)
  जातिलक्षणदेशेरन्यताऽनवच्छेदात्तुल्ययोस्ततः प्रतिपत्तिः। [53] (जाति-लक्षण-देशेः अन्यता-अनवच्छेदात् तुल्ययोः ततः प्रतिपत्तिः।)
  तारकं सर्वविषयं सर्वथाविषयमक्रमं चेति विवेकजं ज्ञानम्। [54] (तारकम् सर्वविषयम् सर्वथा-विषयं-अक्रमम् च इति विवेक-जम् ज्ञानम्।)
  निमित्तमप्रयोजकं प्रकृतीनां वरणभेदस्तु ततः क्षेत्रिकवत्। [3] (निमित्तम् अप्रयोजकम् प्रकृतीनाम् वरण-भेदः तु ततः क्षेत्रिकवत्।)
  ततस्तद्विपाकानुगुणानामेवाभिव्यक्तिर्वासनानाम्। [8] (ततः तद्विपाक-अनुगुणानाम् एव अभिव्यक्तिः वासनानाम्।)
  जातिदेशकालव्यवहितानामप्यानन्तर्यं स्मृतिसंस्कारयोरेकरूपत्वात्। [9] (जाति-देश-काल-व्यवहितानाम् आपि आनन्तर्यम् स्मृति-संस्कारयोः एक-रूपत्वात्।)
  हेतुफलाश्रयालम्बनैः संगृहीतत्वादेषामभावे तदभावः। [11] (हेतु-फल-आश्रय-आलम्बनैः संगृहीतत्वात् एषाम् अभावे तत्-अभावः।)
  अतीतानागतं स्वरूपतोऽस्त्यध्वभेदाद्धर्माणाम्। [12] (अतीत-अनागतम् स्वरूपतः अस्ति अध्वभेदात् धर्माणाम्।)
  न चैकचित्ततन्त्रं वस्तु तदप्रमाणकं तदा किं स्यात्। [16] (न च एक-चित्त-तन्त्रम् वस्तु तत् अप्रमाणकम् तदा किम् स्यात्।)
  सदा ज्ञाताश्चित्तवृत्तयस्तत्प्रभोः पुरुषस्यापरिणामित्वात्। [18] (सदा ज्ञाताः चित्तवृत्तयः तत्प्रभोः पुरुषस्य अपरिणामित्वात्।)
  चित्तान्तरदृश्ये बुद्धिबवुद्धेरतिप्रसङ्गः स्मृतिसङ्करश्च। [21] (चित्त-अन्तर-दृश्ये बुद्धिबवुद्धेः अतिप्रसङ्गः स्मृति-सङ्करः च।)
  चित्तेरतिसङ्क्रमायास्तदाकारापत्तौ स्वबुद्धिसंवेदनम्। [22] (चित्तेः अतिसङ्क्रमायाः तत्-आकार-आपत्तौ स्व-बुद्धि-संवेदनम्।)
  तदसङ्ख्येयवासनाभिश्चित्रमपि परार्थं संहत्यकारित्वात्। [24] (तते असङ्ख्येय-वासनाभिः चित्रम् अपि परार्थम् संहति-अकारित्वात्।)
  तदा सर्वावरणमलापेतस्य ज्ञानस्यानन्त्याज्ज्ञेयमल्पम्। [31] (तदा सर्व-आवरण-मल-अपेतस्य ज्ञानस्य-आनन्त्यात् ज्ञेयम् अल्पम्।)
  पुरुषार्थ शून्यानां गुणानां प्रतिप्रसवः कैवल्यं स्वरूपप्रतिष्ठा वा चितिशक्तिरिति। [34] (पुरुषार्थ शून्यानाम् गुणानाम् प्रतिप्रसवः कैवल्यम् स्वरूप-प्रतिष्ठा वा चिति-शक्तिः इति।)
  